ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜରାଟର ଗୁରୁଦ୍ୱାର ଲଖପତ୍ ସାହିବଠାରେ ଗୁରୁ ନାନକ ଦେବଜୀଙ୍କ ଗୁରୁପର୍ବ ଉତ୍ସବରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
“ମହାନ୍ ଗୁରୁ ସାହିବଙ୍କ କୃପାରୁ ସରକାର ୩୫୦ତମ ଗୁରୁ ଗୋବିନ୍ଦ ସିଂଙ୍କ ବାର୍ଷିକୀ, ଗୁରୁନାନକ ଦେବଜୀଙ୍କ ୫୫୦ତମ ପ୍ରକାଶ ପର୍ବ ଓ ଗୁରୁ ତେଗ୍ ବାହାଦୁରଜୀଙ୍କ ୪୦୦ତମ ପ୍ରକାଶ ଉତ୍ସବ ପାଳନ କରିବାରେ ସମର୍ଥ ହେଲେ”
“ଆମ ଗୁରୁମାନଙ୍କ ଅବଦାନ କେବଳ ସମାଜ ଓ ଆଧ୍ୟାତ୍ମିକତା ମଧ୍ୟରେ ସୀମିତ ନୁହଁ । ଆଜି ଯଦି ଆମ ଦେଶର ଭାବନା, ବିଶ୍ୱାସ ଓ ଏକତା ନିରାପଦ ଥାଏ ତେବେ ଏହା ଶିଖ୍ ଗୁରୁମାନଙ୍କ ତପସ୍ୟା ଦ୍ୱାରା ସମ୍ଭବ ହୋଇଛି”
“ଗୁରୁନାନକ ଦେବଜୀ ଭାରତ ପ୍ରତି ବାବରଙ୍କ ଆକ୍ରମଣର ବିପଦ ସମ୍ପର୍କରେ ଭଲଭାବେ ବୁଝି ପାରିଥିଲେ”
“ ଗୁରୁ ତେଗ ବାହାଦୁରଙ୍କ ସମଗ୍ର ଜୀବନ ‘ଦେଶ ଆଗ’ର ଉଦାହରଣ ଦ୍ୱାରା ସମୃଦ୍ଧ”
“ଗୁରୁ ତେଗ୍ ବାହାଦୁରଙ୍କ ଶୌଯ୍ୟ ଏବଂ ତ୍ୟାଗ ଓ ଆଉରେଙ୍ଗଜେବଙ୍କ ବିରୁଦ୍ଧରେ ଦୃଢ ସ୍ୱର ଆମକୁ ଦେଶ କିପରି ଧର୍ମାନ୍ଧତା ଓ ଆତଙ୍କ ବିରୁଦ୍ଧରେ ଶିକ୍ଷା ଦିଏ ତାହା ଶିଖାଇଥାଏ”
“ଆଜି ଦେଶର ମନ୍ତ୍ର ହେଉଛି-ଏକ ଭାରତ, ଶ୍ରେଷ୍ଠ ଭାରତ । ଆଜି ଦେଶର ଲକ୍ଷ୍ୟ ହେଉଛି ଏକ ସମର୍ଥ ଭାରତର ପୁନଃରୁଥାନ । ଆଜି ଦେଶର ନୀତି ହେଉଛି-ପ୍ରତି ଗରିବଙ୍କୁ ସେବା ଓ ପ୍ରତ୍ୟେକ ବଞ୍ଚିତକୁ ଅଗ୍ରାଧିକାର”
ଗୁଜରାଟର ଗୁରୁଦ୍ୱରା ଲଖପତ୍ ସାହିବରେ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁରୁପର୍ବ ଉତ୍ସବରେ ଉଦ୍ବୋଧନ ଦେଇଛନ୍ତି ।
ସମବେତ ଜନତାଙ୍କୁ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ କହିଛନ୍ତି ଯେ ଗୁରୁଦ୍ୱାର ଲଖପତ ସାହିବ ପ୍ରତ୍ୟେକ ସମୟରେ ଘଟଣ ଅଘଟଣ ଦେଖିଛି । ଲଖପତ ସାହିବ ଅତୀତରେ କେତେ ଯେ ଉତ୍ଥାନ ପତନ ଦେଇ ଅଗ୍ରଗତି କରିଛି ତାହା ତାଙ୍କୁ ଅବଗତ କରାଯାଇଛି । ସମୟ ଥିଲା ଯେତେବେଳେ ଏହି ସ୍ଥାନ ଅନ୍ୟାନ୍ୟ ଦେଶକୁ ବାଣିଜ୍ୟ ପାଇଁ ଯିବା ଲାଗି ମୁଖ୍ୟ ସ୍ଥାନ ଥିଲା । ୨୦୦୧ ମସିହାର ଭୂମିକମ୍ପ ପରେ ଗୁରୁଙ୍କ କୃପାରୁ ତାଙ୍କୁ ଏହି ପବିତ୍ର ସ୍ଥାନର ସେବା କରିବାକୁ ସୁଯୋଗ ମିଳିଥିଲା । କିପରି ଦେଶର ଅନ୍ୟାନ୍ୟ ସ୍ଥାନରୁ କାରିଗରମାନେ ଆସି ସ୍ଥାନର ମୂଳ ଐତିହ୍ୟ ଫେରାଇ ଆଣିଥିଲେ ସେ ତା’ର ସ୍ମୃତିଚାରଣ କରିଥିଲେ । କାନ୍ଥରେ ପ୍ରାଚୀନ ଢଙ୍ଗରେ ଗୁରୁବାଣୀ ଖୋଦେଇ ହୋଇଥିଲା । ସେତେବେଳେ ୟୁନିସ୍କୋ ପକ୍ଷରୁ ମଧ୍ୟ ଏହି ପ୍ରକଳ୍ପ ସମ୍ମାନୀତ ହୋଇଥିଲା ।
ପ୍ରଧାନମନ୍ତ୍ରୀ କହିଥିଲେ ଯେ ମହାନ୍ ଗୁରୁ ସାହିବଗଣଙ୍କ ଦୟା ଯୋଗୁଁ ସରକାର ଗୁରୁ ଗୋବିନ୍ଦ ସିଂ ଜୀଙ୍କ ୩୫୦ତମ ପ୍ରକାଶ ପର୍ବ ଓ ଗୁରୁ ନାନକ ଜୀଙ୍କ ୫୫୦ତମ ପ୍ରକାଶ ପର୍ବ ପାଳନ କରିପାରିଲେ । ବିଗତ ବର୍ଷଗୁଡିକରେ ସରକାର ଗୁରୁ ନାନକ ଦେବଜୀଙ୍କ ବାଣୀ ଯେପରି ସମଗ୍ର ବିଶ୍ୱରେ ପହଁଚିବ ସେଥିପାଇଁ ନୂତନ ଉଦ୍ଦୀପନାର ସହ କାର୍ଯ୍ୟ କରୁଛନ୍ତି । ଦୀର୍ଘଦିନ ଧରି ପଡି ରହିଥିବା କାର୍ଯ୍ୟ କର୍ତ୍ତାରପୁର ସାହିବ ଅଳିନ୍ଦ ୨୦୧୯ରେ ସରକାର ଶେଷ କରିଛନ୍ତି । ବର୍ତ୍ତମାନ ଗୁରୁ ତେଗ୍ ବାହାଦୁର ଜିଙ୍କ ୪୦୦ତମ ପ୍ରକାଶ ପର୍ବ ପାଳନ କରାଯାଉଛି ।
ପ୍ରଧାନମନ୍ତ୍ରୀ କହିଥିଲେ ଯେ ନିକଟ ଅତୀତରେ ଆମେ ଆଫଗାନୀସ୍ଥାନରୁ ପୂଜନୀୟ ଗୁରୁ ଗ୍ରନ୍ଥ ସାହିବର ସ୍ୱରୂପ ଆଣିବାରେ ସଫଳ ହୋଇଛୁ । ଗୁରୁଙ୍କ କରୁଣା ଏହାଠାରୁ କ’ଣ ବା ଅଧିକ ହୋଇପାରେ ବୋଲି ପ୍ରଧାନମନ୍ତ୍ରୀ ପଚାରିଥିଲେ । ସେ କହିଥିଲେ ଯେ ସେ ଯେତେବେଳେ ଆମେରିକା ଯାଇଥିଲେ, ଆମେରିକା ଭାରତକୁ ଦେଢ ଶହରୁ ଅଧିକ ଐତିହାସିକ ସାମଗ୍ରୀ ହସ୍ତାନ୍ତର କରିଥିଲା । ତା’ ମଧ୍ୟରେ ଅଛି ଗୋଟେ ପେଶକବାଜ ବା ଛୋଟ ଖଣ୍ଡା ଯେଉଁଥିରେ ପାର୍ସି ଭାଷାରେ ଗୁରୁ ହରଗୋବିନ୍ଦ ଜୀ ଲେଖା ହୋଇଛି । “ଏହି ସରକାରଙ୍କ ଏହା ଏକ ମସ୍ତବଡ ଭାଗ୍ୟଯେ ଏସବୁ କରିପାରିଲେ” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀ କହିଥିଲେ ଯେ ଏହା ଗୁଜରାଟର ଏକ ଗର୍ବ ଯେ ଚତୁର୍ଥ ଗୁରୁଶିଖ ଭାଇ ଯେକି ଖାଲସା ପନ୍ଥର ସ୍ଥାପନାରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ, ତାଙ୍କ ଜନ୍ମ ଗୁଜରାଟରେ ହୋଇଥିଲା । ଦେବଭୂମି ଦ୍ୱାରକାରେ ଗୁରୁଦ୍ୱାର ବେଟ ଦ୍ୱାରକା ଭାଇ ମୋଖମ୍ ସିଂ ନିର୍ମିତ ହୋଇଛି ।
ମହାନ୍ ଗୁରୁମାନଙ୍କ ଭାରତୀୟ ସମାଜକୁ ଅବଦାନର ସ୍ମୃତିଚାରଣ କରି ପ୍ରଧାନମନ୍ତ୍ରୀ ଆକ୍ରମଣକାରୀଙ୍କ ଆକ୍ରମଣ ସମୟରେ ସେମାନଙ୍କ ମାର୍ଗଦର୍ଶନରେ ପ୍ରଶଂସା କରିଥିଲେ । ସମାଜ ଯେତେବେଳେ ଅନେକ ବିରୋଧଭାଷ ଓ ଖଣ୍ଡ ବିଖଣ୍ଡିତ ଚିନ୍ତାଧାରା ଦେଇ ଗତି କରୁଥିଲା,ଗୁରୁ ନାନକ ଦେବ ଭ୍ରାତୃତ୍ୱର ସନ୍ଦେଶ ନେଇ ଆବିର୍ଭାବ ହୋଇଥିଲେ । ସାଧୁମାନଙ୍କୁ ସମନ୍ୱିତ କରି ଗୁରୁ ଅର୍ଜନ ଦେବ ଦେଶକୁ ଏକତା ରଜ୍ଜୁରେ ବାନ୍ଧିବାରେ ସକ୍ଷମ ହୋଇଥିଲୋ । ଗୁରୁ ହରକିଶନଜୀଙ୍କ ମାନବ ସେବା ଏବେ ମଧ୍ୟ ଶିଖ ଓ ଅବଶିଷ୍ଟ ମାନବ ସମାଜକୁ ପଥ ପ୍ରଦର୍ଶନ କରୁଛି । ପ୍ରଧାନମନ୍ତ୍ରୀ କହିଥିଲେ ଯେ ଗୁରୁନାନକ ଦେବଜୀ ଓ ତାଙ୍କ ପରବର୍ତ୍ତୀ ଗୁରୁଜୀପଣ ଦେଶର ଚେତନାକୁ ଉଦ୍ଜୀବିତ ରଖିବା ସହ ଭାରତକୁ ସୁରକ୍ଷିତ ମଧ୍ୟ ରଖିଥିଲେ ।
ଆମ ଗୁରୁମାନଙ୍କ ଅବଦାନ କେବଳ ସମାନ ଓ ଆଧ୍ୟାତ୍ମିକତା ମଧ୍ୟରେ ସୀମିତ ନୁହଁ, ଆଜି ଯଦି ଆମ ଦେଶର ଭାବନା, ବିଶ୍ୱାସ ଓ ଏକତା ନିରାପଦ ଥାଏ , ତେବେ ଏହା ଶିଖ୍ ଗୁରୁମାନଙ୍କ ତପସ୍ୟା ଦ୍ୱାରା ସମ୍ଭବ ହୋଇଛି । ଗୁରୁ ନାନକଜୀ ବାବରଙ୍କ ଭାରତ ଆକ୍ରମଣ ବିପଦ ସମ୍ପର୍କରେ ଭଲଭାବେ ବୁଝିପାରିଥିଲେ ।
ସେହିପରି ଗୁରୁ ତେଗବାହାଦୁରଙ୍କ ସମଗ୍ର ଜୀବନ ‘ଦେଶ ଆଗ’ ଦୃଷ୍ଟାନ୍ତ ଦ୍ୱାରା ସମୃଦ୍ଧ ବୋଲି ପ୍ରଧାନମନ୍ତ୍ରୀ ଗୁରୁତ୍ୱ ଆରୋପ କରି କହିଥିଲେ । ଗୁରୁ ତେଗ୍ ବାହାଦୁରଜୀ ସଦାସର୍ବଦା ମାନବତା ପଛରେ ଦୃଢଭାବେ ଠିଆହୋଇଥିବାବେଳେ ତାଙ୍କର ଦୂରଦୃଷ୍ଟି ଭାରତର ଆତ୍ମ ପ୍ରତି ନିବଦ୍ଧ ଥିଲା । ଯେପରି ଦେଶ ତାଙ୍କୁ ‘ହିନ୍ଦ୍ କୀ ଚାଦର’ ଉପାଧି ଦେଇଛନ୍ତି ସେଥିରୁ ଶିଖ ପରମ୍ପରା ପ୍ରତି ଭାରତୀୟମାନଙ୍କ ଅଙ୍ଗୀକାରବଦ୍ଧତାର ପରିଚୟ ମିଳିଥାଏ । ଗୁରୁ ତେଗ ବାହାଦୁରଙ୍କ ଶୌର୍ଯ୍ୟ ଓ ତ୍ୟାଗ ଓ ଆଉରେଙ୍ଗଜେବଙ୍କ ବିରୁଦ୍ଧରେ ଦୃଢ ସ୍ୱର ଆମକୁ ଦେଶ କିପରି ଧର୍ମାନ୍ଧତା ଓ ଆତଙ୍କବାଦ ବିରୁଦ୍ଧରେ ଜବାବ ଦିଏ ତାହା ଶିଖାଇଥାଏ । ସେହିପରି ଦଶମ ଗୁରୁ ଗୋବିନ୍ଦ ସିଂ ସାହିବଙ୍କ ପ୍ରତ୍ୟେକ ପାଦରେ ଟାଣପଣ ଓ ତ୍ୟାଗ ଏକ ଜୀବନ୍ତ ଉଦାହରଣ ହୋଇ ରହିଛି ।
ଆମର ଶିଖ୍ ଭାଇଭଉଣୀମାନେ ବ୍ରିଟିଶ ଶାସନ ଅଧୀନରେ ଦେଶର ସ୍ୱାଧୀନତା ସଂଗ୍ରାମ, ଆମର ଜାଲିଆନାୱାଲାବାଗ ଘଟଣାରେ ଯେପରି ସାହସ ଓ ତ୍ୟାଗର ପରିଦର୍ଶନ କରିଥିଲେ ଶ୍ରୀ ମୋଦି ତାହାର ପ୍ରଶଂସା କରିଥିଲେ । ଆମେ ଯେତେବେଳେ ଆମର ଅତୀତରୁ ପ୍ରେରଣା ନେଉ ଓ ବିଶେଷକରି ଅମ୍ରିତ ମହୋତ୍ସବ କାଳରେ ଏହି ପରମ୍ପରା ଏବେ ମଧ୍ୟ ଜୀବନ୍ତ ମନେ ହୁଏ ବୋଲି ସେ କହିଛନ୍ତି ।
ପ୍ରଧାନମନ୍ତ୍ରୀ କହିଥିଲେ ଯେ କାଶ୍ମୀରରୁ କନ୍ୟାକୁମାରୀ, କଚ୍ଛରୁ କୋହିମା ସମଗ୍ର ଦେଶ ମିଳିତଭାବେ ସ୍ୱପ୍ନ ଦେଖୁଛି ଓ ତାହାକୁ ହାସଲ କରିବାକୁ ଉଦ୍ୟମ ମଧ୍ୟ କରୁଛି । ଆଜି ମନ୍ତ୍ର ଏକ ଭାରତ, ଶ୍ରେଷ୍ଠ ଭାରତ ବୋଲି ସେ ସ୍ମରଣ କରାଇ ଦେଇଥିଲେ । ଆଜି ଦେଶର ଲକ୍ଷ୍ୟ ହେଉଛି ନୂତନ ଓ ସମର୍ଥ ଭାରତ । ଆଜିର ନୀତି ହେଉଛି ପ୍ରତ୍ୟେକ ଗରିବର ସେବା, ପ୍ରତ୍ୟେକ ବଂଚିତ ପାଇଁ ପ୍ରାଥମିକତା ।
ପ୍ରଧାନମନ୍ତ୍ରୀ ପ୍ରତ୍ୟେକ ଭକ୍ତଙ୍କୁ ରାନ୍ ଅଫ କଛ ମହୋତ୍ସବ ପରିଦର୍ଶନ କରିବାକୁ ଅନୁରୋଧ କରିଥିଲେ । କଚ୍ଛ୍ର ଅବସ୍ଥାନ୍ତର କଚ୍ଛବାସୀଙ୍କ କଠିନ ପରିଶ୍ରମର କଥିତ ସାକ୍ଷ୍ୟ ବହନ କରେ । ଅଟଳ ବିହାରୀ ବାଜପେୟୀଙ୍କ ଆଜି ଜନ୍ମବାର୍ଷିକୀ ଅବସରରେ ଶ୍ରଦ୍ଧାଞ୍ଜଳି ଜ୍ଞାପନ କରି ଅଟଳଜୀଙ୍କ କଚ୍ଛ୍ବାସୀଙ୍କ ପ୍ରତି ଥିବା ସ୍ନେହର ଅବତାରଣା କରିଥିଲେ । “ଅଟଳଜୀଙ୍କ ସରକାର ଭୂମିକମ୍ପ ପରେ କଚ୍ଛ୍ବାସୀଙ୍କ ସହ କାନ୍ଧକୁ କାନ୍ଧ ମିଳାଇ ବିକାଶମୂଳକ କାର୍ଯ୍ୟ କରିଥିଲେ’ ବୋଲି ପ୍ରଧାନମନ୍ତ୍ରୀ କହିଥିଲେ ।
ପ୍ରତିବର୍ଷ ଡିସେମ୍ବର ୨୩ରୁ ୨୫ତାରିଖ ମଧ୍ୟରେ ଗୁଜରାଟର ଶିଖ ସଂଗତ ଗୁରୁ ନାନକ ଦେବଜୀଙ୍କ ଗୁରୁପର୍ବ ଗୁରୁଦ୍ୱାର ଲଖପତ ସାହିବରେ ପାଳନ କରିଥାନ୍ତି । ଯାତ୍ରା କାଳରେ ଗୁର ନାନକ ଦେବଜୀ ଲଖପତ ସାହିବରେ ରହିଥିଲେ । ଗୁରୁଦ୍ୱାର ଲଖପତ ସାହିବରେ ତାଙ୍କର କାଠ କଠଉ ଓ ପାଲିଙ୍କି ସମେତ ଗୁରୁମୁଖୀ ଭାଷାରେ ଲିଖିତ ପାଣ୍ଠଲିପି ଓ ଅବଶେଷ ରହିଛି ।
୨୦୦୧ ଭୂମିକମ୍ପରେ ଗୁରୁଦ୍ୱାରର ବ୍ୟାପକ କ୍ଷତି ଘଟିଥିଲା । ତତ୍କାଳୀନ ଗୁଜରାଟ ମୁଖ୍ୟମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହି କ୍ଷତିର ମରାମତି କାର୍ଯ୍ୟକୁ ସୁନିଶ୍ଚିତ କରିଥିଲେ । ଏହି ପଦକ୍ଷେପ ପ୍ରଧାନମନ୍ତ୍ରୀଙ୍କ ନିକଟରେ କରିଥିବା ଉଦ୍ୟମ ଓ ଅଙ୍ଗୀକାରବଦ୍ଧତା ଯେପରିକି ଗୁରୁନାନକ ଦେବଜୀଙ୍କ ୫୫୦ତମ ପ୍ରକାଶ ପର୍ବ, ଗୁରୁ ଗୋବିନ୍ଦ ସିଂଙ୍କ ୩୫୦ ତମ ପ୍ରକାଶ ପର୍ବ ଓ ଗୁରୁ ତେଗ ବାହାଦୁର ଜୀଙ୍କ ୪୦୦ ତମ ପ୍ରକାଶ ପର୍ବ ମହୋତ୍ସବ ପାଳନରେ ପ୍ରତିଫଳିତ ହୋଇଛି ।